Kjøsnestunnelen

Kjøsnestunnelen er en ca. 8,5 km lang tunnel på riksvei 5 i Sunnfjord kommune i Vestland. Tunnelen går langs hele Kjøsnesfjorden mellom Kjøsnes (nær Skei i Jølster) og Lunde, og erstattet den rasfarlige gamle veien. Vegvesenet har forlenget Støylsnestunnelen (2 km) med 6,6 km til Kjøsnes og det er bestemt at gammel og ny tunnel skal hete Kjøsnestunnelen.Tunnelen ble åpnet 9. november 2022.

Beslutningen om å bygge tunnel på stedet skyldtes at den da eksisterende veien langs Kjøsnesfjorden var utsatt for mange skred. Tunnelen inngår i riksvei 5 mellom Skei og Sogndal som er viktig forbindelse mellom Sunnfjord/Nordfjord og Sogn med forbindelse over Filefjell/Hemsedal til Østlandet. Anleggsarbeidet ble innledet høsten 2019. Deler av den nye tunnelen (omkring 3000 meter) ble utsprengt i 2018 for å skaffe steinmasser til utbedring av strekningen Bjørset-Skei på E39. Adkomsten til den strekningen ble skaffet ved et tverrslag som skal brukes som rømningsvei i den ferdige tunnelen. Den eksisterende veien i dagen skal bli gang- og sykkelsti.

Anlegget kostet litt over 1 milliard kroner, noe som var under den opprinnelige rammen på 1,3 milliarder kroner. I alt ble det tatt ut rundt 350.000 m3 masse ved tunneldrivingen.

Se også
Veitunneler i Norge
Liste over veitunneler i Norge

Referanser

Kilder 
Kristin Ese: På god veg – Veghistorie i Sogn og Fjordane. Selja Forlag, Førde 2007. ISBN 978-82-91722-70-2, s. 243, 249 og 255

Eksterne lenker 
 
 Sog og Fjordane Fylkesarkiv: Naustdalstunnelen

Veitunneler i Sunnfjord
Veitunneler i Kinn
Riksvei 5
2022 i Norge
Tunneler åpnet i 2022